wannaphong/clean_thaiwikipedia huggingface dataset:
# ฟุตบอลชิงแชมป์สโมสรโลก 2000
ฟุตบอลชิงแชมป์สโมสรโลก 2543  หรือ ฟีฟ่าคลับเวิลด์แชมเปียนชิป 2000 เป็นการแข่งขันฟุตบอลชิงแชมป์สโมสรโลกภายการรับรับของฟีฟ่าเป็นครั้งแรก ทำการแข่งขันกันระหว่างวันที่ 5-14 ม.ค. ที่ประเทศบราซิล การแข่งขันครั้งนี้มีทีมที่เข้าร่วมการแข่งขัน 8 ทีม แบ่งออกเป็น 2 กลุ่ม กลุ่มละ 4 ทีม แข่งขันแบบพบกันหมดในกลุ่ม จากนั้นเอาทีมอันดับที่ 1 ของแต่ละกลุ่ม มาแข่งขันนัดชิงชนะเลิศ ขณะที่ทีมอันดับที่ 2 ของแต่ละกลุ่ม จะมาแข่งในนัดชิงอันดับที่ 3 โดยทีมที่ได้แชมป์รายการนี้เป็นทีมแรกคือ คอรินเทียนส์ จากบราซิล

 ทีมที่เข้าร่วม 

ทีมจากเข้าร่วมในฐานะ  อัลนาสร์ ริยาดเอเอฟซีชนะเลิศเอเชียนซูเปอร์คัพ 1998  คอรินเทียนส์ซีบีเอฟชนะเลิศแซรียีอา 1998  แมนเชสเตอร์ยูไนเต็ดยูฟ่าชนะเลิศยูฟ่าแชมเปียนส์ลีก 1998-99  เนกาซาคอนคาเคฟชนะเลิศคอนคาเคฟแชมเปียนส์คัพ 1999  รายา คาซาบลังกาซีเอเอฟชนะเลิศซีเอเอฟแชมเปียนส์ลีก 1999  เรอัลมาดริดยูฟ่าชนะเลิศอินเตอร์คอนติเนนตัลคัพ 1998  เซาธ์ เมลเบิร์นโอเอฟซีชนะเลิศโอเชียเนียคลับแชมเปียนชิป 1999  วัชกู ดา กามาคอนเมบอลชนะเลิศโกปาลิเบร์ตาโดเรส 1998

 ผลการแข่งขัน 
 ตารางการแข่งขัน

 รอบแบ่งกลุ่ม
 กลุ่ม เอ
ทีมแข่งชนะเสมอแพ้ได้เสียผลต่างแต้ม คอรินเทียนส์321062+47 เรอัลมาดริด321085+37 อัลนาสร์ ริยาด310258−33 รายา คาซาบลังกา300359−40
 กลุ่ม บี
ทีมแข่งชนะเสมอแพ้ได้เสียผลต่างแต้ม วัชกู ดา กามา330072+59 เนกาซา311154+14 แมนเชสเตอร์ยูไนเต็ด31114404 เซาธ์ เมลเบิร์น300317−60

 รอบสอง
 นัดชิงอันดับที่ 3

 นัดชิงชนะเลิศ

ชนะเลิศ ฟีฟ่าคลับเวิลด์แชมเปียนชิป 2000คอรินเทียนส์

 ดาวยิงสูงสุด
3 ประตู
  โรมาริโอ้ (วัชกู ดา กามา) 
  อเนลก้า (เรอัลมาดริด)

รางวัล
โกลเด้น บอลซิลเวอร์ บอลบรอนซ์ บอล เอดิลสัน  (คอรินเทียนส์) เอ๊ดมุนโด้ (วัชกู ดา กามา) โรมาริโอ้  (วัชกู ดา กามา)

แฟร์ส เพลย์ อัลนาสร์ ริยาด

 แหล่งข้อมูลอื่น 
FIFA Club World Championship Brazil 2000 , FIFA.com
FIFA Technical Report 
FIFA Statistics 
Tournament details at the Rec.Sports.Soccer Statistics Foundation (RSSSF)
# ดับเบิลยูซีดับเบิลยู เวิลด์ไวด์
ดับเบิลยูซีดับเบิลยู เวิลด์ไวด์http://www.imdb.com/title/tt0268860/ เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์แชมเปี้ยนชิพเรสต์ลิง (ดับเบิลยูซีดับเบิลยู) โดยออกอากาศ ตั้งแต่ค.ศ. 1975 -21 มีนาคม ค.ศ. 2001 เป็นรายการโทรทัศน์อีกรายการหนึ่งของดับเบิลยูซีดับเบิลยูที่อยู่นานที่สุดของดับเบิลยูซีดับเบิลยู ตั้งแต่ปี ค.ศ. 1975 ถึง ค.ศ. 2001 รวม 26 ปี

ดูเพิ่ม
เวิลด์แชมเปี้ยนชิพเรสต์ลิง
# ศาลเจ้าเมจิ
ศาลเจ้าเมจิ  เป็นศาลเจ้าในศาสนาชินโต สร้างขึ้นในปี ค.ศ. 1920 เพื่ออุทิศถวายแด่ดวงวิญญาณของสมเด็จพระจักรพรรดิเมจิ และสมเด็จพระจักรพรรดินีโชเก็ง พระพันปีหลวง ตั้งอยู่ในเขตชิบุยะ กรุงโตเกียว
# สหโรงแรมไทยและการท่องเที่ยว
บริษัท สหโรงแรมไทยและการท่องเที่ยว จำกัด  เป็นรัฐวิสาหกิจ กลุ่มพาณิชย์และบริการกลุ่มรัฐวิสาหกิจ จาก สคร. สังกัดกระทรวงการคลัง จัดตั้งเป็นบริษัทเมื่อปี พ.ศ. 2496 เพื่อดำเนินการก่อสร้างโรงแรมขนาดใหญ่ในกรุงเทพมหานคร โดยมีชื่อว่า โรงแรมเอราวัณ ต่อมาในปี พ.ศ. 2534 ได้จัดตั้งบริษัทร่วมทุนเพื่อพัฒนากิจการ คือ บริษัท โรงแรมเอราวัณ จำกัด และดำเนินกิจการ โรงแรมแกรนด์ ไฮแอท เอราวัณ ในปัจจุบัน

 ประวัติ 
thumb|โรงแรมเอราวัณ ในปี 1960

บริษัท สหโรงแรมไทยและการท่องเที่ยว จำกัด เกิดขึ้นจากแนวความคิดในการปรับปรุงพัฒนาบ้านเมือง หลังภัยสงครามโลกครั้งที่สอง ในรัฐบาลของจอมพล ป. พิบูลสงคราม นายกรัฐมนตรี ซึ่งในขณะนั้น พลโท ประยูร ภมรมนตรี รัฐมนตรีว่าการกระทรวงการคลัง ได้เสนอให้มีการก่อสร้างโรงแรมขนาดใหญ่ในกรุงเทพมหานคร เมื่อปี พ.ศ. 2495 เพื่อเตรียมรองรับการประชุมสหภาพรัฐสภา สมัยที่ 45 ในปี พ.ศ. 2499 คณะรัฐมนตรี จึงมีมติเห็นชอบให้จัดตั้งบริษัทจำกัดขึ้น เพื่อเป็นองค์กรดำเนินการจัดตั้งโรงแรมดังกล่าว โดยมีชื่อว่า "บริษัทสหโรงแรมไทยและการท่องเที่ยว จำกัด" มีชื่อภาษาอังกฤษว่า "The Syndicate of Thai Hotels and Tourists Enterprises Limited" จดทะเบียนเมื่อวันที่ 26 มีนาคม พ.ศ. 2496 โดยมีผู้เริ่มการตั้งบริษัท 8 คน คือ พลตำรวจเอก เผ่า ศรียานนท์ พลโท ประยูร ภมรมนตรี โชติ คุณะเกษม สัญญา ยมะสมิต พันตรี รักษ์ ปันยารชุน พลตรี ไชย ประทีปะเสน ศุจิน ลพานุกรม และหม่อมราชวงศ์เฉลิมลาภ ทวีวงศ์ประวัติบริษัท

ในระยะแรกจะใช้พื้นที่บริเวณสวนลุมพินีเป็นสถานที่ก่อสร้าง แต่ถูกคัดค้านเนื่องจากเป็นการกระทำที่ขัดพระราชประสงค์ของพระบาทสมเด็จพระมงกุฎเกล้าเจ้าอยู่หัว ที่พระราชทานที่ดินดังกล่าวของพระองค์ให้เป็นสวนสาธารณะสำหรับประชาชนเท่านั้น ต่อมารัฐบาลได้รับโอนที่ดินบริเวณแยกราชประสงค์ ซึ่งสำนักงานทรัพย์สินส่วนพระมหากษัตริย์ (ปัจจุบันคือสำนักงานพระคลังข้างที่) เป็นผู้ให้บริษัท โรงแรมพระนคร จำกัด กู้เงินซื้อสำหรับสร้างโรงแรม แต่ไม่สามารถตกลงเจรจากันได้ รัฐบาลจึงได้ซื้อที่ดินดังกล่าวมูลค่า 6.6 ล้านบาท โดยแบ่งเป็นหุ้นให้สำนักงานทรัพย์สินส่วนพระมหากษัตริย์ จำนวน 5 ล้านบาท และชำระเป็นเงิน 1.6 ล้านบาท

บริษัทสหโรงแรมไทยฯ ได้ดำเนินการก่อสร้างอาคารโรงแรมสูง 4 ชั้น ด้วยเงินงบประมาณ 75 ล้านบาท มีจำนวนห้องพัก 250 ห้อง โดยใช้ชื่อว่า "โรงแรมเอราวัณ" เปิดดำเนินการครั้งแรกเมื่อวันที่ 9 พฤศจิกายน พ.ศ. 2499 โดยมีจอมพล ป.พิบูลสงคราม เป็นประธานในพิธีเปิด หลังจากนั้นในปี พ.ศ. 2522 บริษัทฯ ได้ศึกษาแนวทางในการปรับปรุงโครงสร้างโรงแรม กระทั่งคณะรัฐมนตรี มีมติเมื่อวันที่ 26 กุมภาพันธ์ พ.ศ. 2528 ให้กระทรวงการคลัง ดำเนินการปรับปรุงกิจการโรงแรมเอราวัณ โดยการร่วมทุนกับภาคเอกชน ซึ่งบริษัทที่ได้เข้าร่วมทุนในครั้งนั้นคือ บริษัท อัมรินทร์ดิเวลลอปเม้นท์ จำกัด โดยมีการแถลงข่าวร่วมทุน เมื่อวันที่ 9 พฤศจิกายน พ.ศ. 2530 จัดตั้งบริษัท โรงแรมเอราวัณ จำกัด (มหาชน) เป็นบริษัทร่วมทุน และปิดกิจการโรงแรมเอราวัณ เมื่อวันที่ 2 มกราคม พ.ศ. 2531

thumb|โรงแรมแกรนด์ ไฮแอท เอราวัณ
กระทั่งบริษัท โรงแรมเอราวัณ จำกัด (มหาชน) ได้ดำเนินการเปิดบริการใหม่ เมื่อวันที่ 3 ธันวาคม พ.ศ. 2534 โดยใช้ชื่อว่า "โรงแรมแกรนด์ ไฮแอท เอราวัณ" เป็นโรงแรมระดับ 5 ดาว สูง 22 ชั้น

 การดำเนินงาน 
บริษัท สหโรงแรมไทยและการท่องเที่ยว จำกัด มีกระทรวงการคลัง เป็นผู้ถือหุ้นใหญ่ ร้อยละ 84.08 รองลงมาคือ บริษัท ทุนลดาวัลย์ จำกัด (ร้อยละ 12.5) และบริษัท การบินไทย จำกัด (มหาชน) (ร้อยละ 1.25)

บริษัทฯ มีรายได้จากการให้เช่าที่ดินบริเวณแยกราชประสงค์ ถนนราชดำริ มูลค่าปีละ 10.92 ล้านบาทรายงานของผู้สอบบัญชีและงบการเงิน
# ชะมดแปลงลายจุด
ชะมดแปลงลายจุด หรือ อีเห็นลายเสือ (,) เป็นชะมดชนิดหนึ่ง 

เป็นชะมดที่ไม่มีต่อมกลิ่นเช่นเดียวกับชะมดแปลงลายแถบ (P. linsang) และมีรูปร่างลักษณะคล้ายคลึงกัน แต่ส่วนหัวมีขนสีน้ำตาลอ่อน ลักษณะเด่นคือ มีจุดสีน้ำตาลเข้มหรือดำขึ้นอยู่ประปรายตามลำตัว หางยาวและมีแถบสีขาวสลับดำ หรือน้ำตาลเข้มเป็นปล้องประมาณ 7 ปล้อง

มีความยาวลำตัวและหัวประมาณ 35-37 เซนติเมตร ความยาวส่วนหาง 31-34 เซนติเมตร มีน้ำหนักประมาณ 700 กรัม มีการกระจายพันธุ์ตั้งแต่เนปาล, แคว้นสิกขิมและแคว้นอัสสัมของอินเดีย, ภาคใต้ของจีน, ภาคเหนือของพม่า, ไทย, ลาว และเวียดนาม 

มักอาศัยอยู่ตามลำพังเพียงตัวเดียว ยกเว้นในฤดูผสมพันธุ์หรือมีลูกอ่อนอาจอยู่เป็นคู่หรือหลายตัว มักพบในพื้นที่ที่มีความสูงจากระดับน้ำทะเลประมาณ 1,500-2,700 เมตร ล่าสัตว์ขนาดเล็ก เช่น กระรอก, หนู, นก และแมลงต่าง ๆ เป็นอาหาร ออกหากินในเวลากลางคืน ส่วนใหญ่จะหากินเป็นหลักบนต้นไม้ นานครั้งจึงจะลงมาบนพื้นดิน มีฤดูผสมพันธุ์ในเดือนกุมภาพันธ์-สิงหาคม ออกลูกครั้งละ 2 ตัว ใช้โพรงไม้ในการเลี้ยงดูลูกอ่อน

จัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535บัญชีรายชื่อสัตว์ป่าคุ้มครอง 2546 สัตว์เลี้ยงลูกด้วยนม ในประเทศไทยและภูมิภาคอินโดจีน หน้า 83-84 โดย กองทุนสัตว์ป่าโลก สำนักงานประเทศไทย (กรุงเทพมหานคร พ.ศ. 2543) ISBN 974-87081-5-2
# ตลาดบางแค
ตลาดบางแค หรือ ตลาดสดบางแค เป็นตลาดสดขนาดใหญ่ เก่าแก่และยาวนานแห่งหนึ่งของกรุงเทพมหานครและฝั่งธนบุรี จุดเริ่มต้นตั้งอยู่ที่ ซอยเพชรเกษม 39/1 (ชุมชนแสงหิรัญ) ในแขวงบางหว้า เขตภาษีเจริญ กรุงเทพมหานคร ข้ามคลองราชมนตรีเข้าสู่พื้นที่แขวงบางแค เขตบางแค กรุงเทพมหานคร และ พื้นที่บริเวณตลาดสดบางแคนี้ไปสิ้นสุดตรงทางแยกบางแค (ถนนบางแค) ในแขวงบางแค เขตบางแค กรุงเทพมหานคร 

ตลาดบางแค มีจุดกำเนิดจากการที่พื้นที่ตรงนี้เป็นชุมชนมาแต่ดั้งเดิม และเป็นเส้นทางสัญจรไปมาของผู้คนโดยเรือผ่านทางคลองภาษีเจริญ และคลองบางแค จึงมีการค้าขายกันเป็นวิถีชีวิต ต่อมาในยุคก่อนพุทธศักราช 2500 รัฐบาลโดย จอมพลแปลก พิบูลสงคราม นายกรัฐมนตรีมีนโยบายต้องการให้กรุงเทพมหานครมีความสวยสะอาด มีระเบียบวินัย หลวงพรหมโยธี นายกเทศมนตรีพระนคร ได้กวดขันให้แม่ค้าหาบเร่ตามสถานที่ต่าง ๆ ในกรุงเทพฯ เช่น ท้องสนามหลวง, ลานพระบรมรูปทรงม้า ย้ายมาขาย ณ ที่แห่งใหม่ เช่น สะพานเทเวศน์, ท่าเตียน, ถนนวรจักร, หน้าโรงไฟฟ้าสามเสน รวมถึง ณ ที่แห่งนี้ด้วยหน้า 40, ยกเลิกแผงขายอาหารข้างถนน ."กาลานุกรมสยามประเทศไทย 2485-2554" (2554) โดย ชาญวิทย์ เกษตรศิริ ดร. ISBN 978-974-228-070-3

ซึ่งตลาดสดบางแคมีของขายมากมาย เช่น ผัก, ผลไม้, ขนมหวาน, ข้าวแกงต่าง ๆ ฯลฯสกู๊ปหน้า 5 - จากตลาดบางแคถึงเวิ้งนาครเขษม เสียงของชาวบ้าน..ในวันที่รถไฟฟ้ามาถึง จากแนวหน้า

ในปี พ.ศ. 2555 มีการก่อสร้างรถไฟฟ้ามหานคร สายเฉลิมรัชมงคล (รถไฟฟ้ามหานคร สายสีน้ำเงิน) ซึ่งจะมีการก่อสร้างสถานีบางแคบริเวณตลาดแห่งนี้ ทำให้ผู้ค้าขายและผู้อยู่อาศัยได้รวมตัวกันคัดค้านการก่อสร้างเจรจาไม่จบ ผู้ค้าตลาดบางแคยืนกรานไม่เอาสถานีรถไฟฟ้า จากผู้จัดการออนไลน์

 ตลาดแยกย่อยและห้างสรรพสินค้าในตลาดสดบางแค 
ห้างวันเดอร์บางแค แขวงบางแค เขตบางแค
ตลาดใหม่บางแค แขวงบางแค เขตบางแค
ตลาดบางแคราม 1 แขวงบางแค เขตบางแค
ตลาดสดแสงฟ้า 5 แพะ แขวงบางแค เขตบางแค
ตลาดใหม่ ธนาคม บางแค แขวงบางแค เขตบางแค
ตลาดน้ำวัดนิมมานรดี แขวงบางหว้า เขตภาษีเจริญ
# ดับเบิลยูซีดับเบิลยู/นิวเจเแปนซูเปอร์โชว์
ดับเบิลยูซีดับเบิลยู/นิวเจเแปนซูเปอร์โชว์ เป็นรายการเพย์-เพอร์-วิวมวยปล้ำอาชีพครั้งแรก ที่ร่วมมือระหว่าง เวิลด์แชมเปี้ยนชิพเรสต์ลิง และ นิวเจแปนโปรเรสต์ลิง โดยจัดขึ้นครั้งแรก เฉพาะประเทศญี่ปุ่น เมื่อปี ค.ศ. 1991 ถึง ค.ศ. 1993 รวม 3 ครั้ง 

วันที่และสถานที่ของดับเบิลยูซีดับเบิลยู/นิวเจเแปนซูเปอร์โชว์
__NOTOC__
#ชื่อศึกวันที่จัดเมืองที่จัดสถานที่จัดคู่เอก1ดับเบิลยูซีดับเบิลยู/นิวเจเแปนซูเปอร์โชว์ ITokyo, JapanTokyo Dome2ดับเบิลยูซีดับเบิลยู/นิวเจเแปนซูเปอร์โชว์ IITokyo, JapanTokyo Dome3ดับเบิลยูซีดับเบิลยู/นิวเจเแปนซูเปอร์โชว์ IIITokyo, JapanTokyo Dome

ดูเพิ่ม
รายชื่อรายการเพย์-เพอร์-วิวของดับเบิลยูซีดับเบิลยู
เวิลด์แชมเปี้ยนชิพเรสต์ลิง
นิวเจแปนโปรเรสต์ลิง
# ชะมดแผงสันหางดำ
ชะมดแผงสันหางดำ (,)  เป็นชะมดชนิดหนึ่ง 

มีรูปร่างและลักษณะคล้ายคลึงกับชะมดแผงหางปล้อง (V. zibetha) แต่ต่างกันที่บริเวณหาง โดยหางของชะมดแผงสันหางดำจะมีลายขวางสีดำบริเวณด้านบนของหางลากยาวมาจากโคนหางถึงปลายหาง ทำให้ปล้องหางไม่แยกขาดจากกันเหมือนชะมดแผงหางปล้อง ปลายหางมีสีดำและมีลายจุดสีดำกระจายไปทั่วตัว

มีความยาวลำตัวและส่วนหัว 72-85 เซนติเมตร ความยาวส่วนหาง 30-36.9 เซนติเมตร น้ำหนักประมาณ 8-9 กิโลกรัม

มีการกระจายพันธุ์อยู่ทั่วไปในภูมิภาคเอเชียตะวันออกเฉียงใต้ สามารถอาศัยอยู่ได้ในป่าหลากหลายประเภท ทั้งป่าสมบูรณ์ และตามสวนเกษตรกรรมต่าง ๆ เช่น สวนยางพารา หรือสวนปาล์มน้ำมัน แต่ส่วนมากมักพบเห็นตามพื้นที่ที่มีความสูงตั้งแต่ 80-200 เมตร จากระดับน้ำทะเล โดยปกติแล้วมักอาศัยและหากินตามลำพัง ยกเว้นในฤดูผสมพันธุ์หรือเลี้ยงดูลูกอ่อน จะอยู่ด้วยกันเป็นคู่

จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าแห่งประเทศไทย พุทธศักราช 2535สัตว์เลี้ยงลูกด้วยนม ในประเทศไทยและภูมิภาคอินโดจีน หน้า 80-81 โดย กองทุนสัตว์ป่าโลก สำนักงานประเทศไทย (กรุงเทพมหานคร พ.ศ. 2543) ISBN 974-87081-5-2 รายชื่อสัตว์ป่าคุ้มครอง จากสวนสัตว์อุบลราชธานี
# คาตาโนะ
คาตาโนะ  เป็นนครที่ตั้งอยู่ทางทิศตะวันออกเฉียงเหนือในจังหวัดโอซากะ ประเทศญี่ปุ่น คาตาโนะได้รับการจัดตั้งเป็นเทศบาลนครเมื่อวันที่ 3 พฤศจิกายน ค.ศ. 1971 มีขนาดพื้นที่ทั้งสิ้น 25.55 ตารางกิโลเมตร ในวันที่ 1 กุมภาพันธ์ ค.ศ. 2023 มีจำนวนประชากร 74,671 คนประมาณการประชากรรายเดือนของจังหวัดโอซากะ
# วัดศรีโคตรบูร
วัดศรีโคตรบูร หรือ  วัดพระธาตุศรีโคดตะบอง ตั้งอยู่ริมแม่น้ำโขง ห่างจากตัวเมืองท่าแขกประมาณ 6 กิโลเมตร วัดศรีโคตรบูรเป็นวัดที่สร้างขึ้นในสมัยที่ยังใช้ชื่อว่าเมืองศรีโคตรบูร ภายในเป็นที่ตั้งขององค์พระธาตุ โดยชาวบ้านเชื่อกันว่าสร้างขึ้นในสมัยพระเจ้านันทะแสนแห่งเมืองศรีโคตรบูรต่อมาได้รับการบูรณะครั้งแรกในสมัยพระเจ้าไชยเชษฐาธิราช ในช่วงงานเทศกาลสงกรานต์และปีใหม่ชาวบ้านจะจัดงานวัดอย่างยิ่งใหญ่บริเวณลานวัดและทำบุญเหมือนประเทศไทย นอกจากนี้ภายในวิหารมีพระพุทธรูปองค์ใหญ่ โดยเจ้าอนุวงศ์เป็นผู้สร้างไว้
thumb|rightวัดศรีโคตรบูรใน ส ป ป ลาว|วัดศรีโคตรบูร
# ดับเบิลยูซีดับเบิลยู แบชแอทเดอะบิช
ดับเบิลยูซีดับเบิลยู แบชแอทเดอะบิช เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1994 ถึง ค.ศ. 2000 รวม 7 ครั้ง โดยจัดขึ้นในช่วงเดือนกรกฎาคม ต่อมาในปี ค.ศ. 2001 รายการเพย์-เพอร์-วิวนี้ได้ยุติลง เนื่องจาก WWE ได้ซื้อกิจการของ WCW ไป

วันที่และสถานที่ของดับเบิลยูซีดับเบิลยู แบชแอทเดอะบิช
#ชื่อศึกวันที่จัดเมืองที่จัดสถานที่จัดคู่เอกRic Flair (c) ปะทะ Hulk Hogan เพื่อชิงแชมป์WCW World Heavyweight ChampionshipHulk Hogan (c) ปะทะ Vader ในแมทช์การปล้ำ Steel cage match]] เพื่อชิงแชมป์WCW World Heavyweight Championship3แบชแอทเดอะบิช (1996)Daytona Beach, FloridaOcean CenterHulk Hogan และ The Outsiders (Kevin Nash และ Scott Hall) และ Randy Savage, Sting และ Lex Luger ในแมทช์การปล้ำแทกทีม 6 คน4แบชแอทเดอะบิช (1997)Daytona Beach, FloridaOcean CenterLex Luger และ The Giant ปะทะ Dennis Rodman และ Hollywood Hogan5แบชแอทเดอะบิช (1998)San Diego, CaliforniaCox ArenaDennis Rodman และ Hollywood Hogan ปะทะ Diamond Dallas Page และ Karl Malone6แบชแอทเดอะบิช (1999)July 11, 1999Fort Lauderdale, FloridaNational Car Rental CenterKevin Nash (c) และ Sting ปะทะ Randy Savage และ Sid Vicious เพื่อชิงแชมป์WCW World Heavyweight Championship7แบชแอทเดอะบิช (2000)July 9, 2000Daytona Beach, FloridaOcean CenterJeff Jarrett (c) ปะทะ Booker T เพื่อชิงแชมป์WCW World Heavyweight Championship (ในตอนแรกจะเป็นแมทช์การปล้ำระหว่าง Jeff Jarrett (c) ปะทะ Hollywood Hogan เพื่อชิงแชมป์WCW World Heavyweight Championship)

ดูเพิ่ม
รายชื่อรายการเพย์-เพอร์-วิวของดับเบิลยูซีดับเบิลยู
เวิลด์แชมเปี้ยนชิพเรสต์ลิง
# องค์การสะพานปลา
องค์การสะพานปลา  เป็นรัฐวิสาหกิจ สังกัดกระทรวงเกษตรและสหกรณ์ ก่อตั้งขึ้นเมื่อปี พ.ศ. 2496 ตามพระราชบัญญัติจัดระเบียบกิจการแพปลา พ.ศ. 2496 ซึ่งประกาศในราชกิจจานุเบกษา เมื่อวันที่ 20 มกราคม พ.ศ. 2496 มีผลบังคับใช้ในวันถัดมา เพื่อดำเนินการเกี่ยวกับสะพานปลา ตลาดสินค้าสัตว์น้ำ และอุตสาหกรรมประมง โดยในระยะแรกได้รับโอนกิจการแพปลา ของกรมการประมง มาจัดตั้งเป็นนิติบุคคลพระราชบัญญัติจัดระเบียบแพปลา พ.ศ. 2496ใน ปี พ.ศ. 2568 พลโท นุกูล นรฉันท์ เป็นประธานกรรมการ

 การดำเนินงาน 
องค์การสะพานปลา เป็นรัฐวิสาหกิจที่มีรายได้จากการจำหน่ายสัตว์น้ำ น้ำมันเชื้อเพลิงสำหรับชาวประมง และค่าบริการ ค่าธรรมเนียมต่างๆ โดยรายได้ส่วนใหญ่มากจากค่าบริการ ค่าธรรมเนียม (95.2 ล้านบาท) และการจำหน่ายสินค้าสัตว์น้ำและผลิตภัณฑ์แปรรูป (92.1 ล้านบาท) รวมมูลค่ารายได้ในปี พ.ศ. 2553 จำนวน 320 ล้านบาท แต่องค์การสะพานปลา มีรายจ่ายประจำในการบริหารและการดำเนินงานกว่า 174 ล้านบาท รวมแล้วในปี พ.ศ. 2553 มีกำไรสุทธิจำนวน 1.18 ล้านบาท

องค์การสะพานปลา ได้รับรางวัลรัฐวิสาหกิจดีเด่น ประจำปี 2563องค์การสะพานปลา เปิดรับสมัครหามือบริหารนั่งแท่น ผอ.อสป.คนใหม่  ภายใน 17 พ.ค.นี้ 

 สะพานปลา 
องค์การสะพานปลา มีอำนาจจัดตั้งสะพานปลา โดยการอนุมัติจากคณะรัฐมนตรี และประกาศในราชกิจจานุเบกษา ปัจจุบันมีสะพานในความดูแลขององค์การสะพานปลา จำนวน 4 แห่ง ได้แก่ทำเนียบสะพานปลาในประเทศไทย
 สะพานปลากรุงเทพ เป็นท่าเทียบติดแม่น้ำเจ้าพระยา ตั้งอยู่ในซอยเจริญกรุง 62 ตรงข้ามวัดสุทธิวราราม ก่อตั้งในปี พ.ศ. 2496ประกาศองค์การสะพานปลา เรื่อง ตั้งสะพานปลากรุงเทพ เป็นตลาดกลางในการประมูลซื้อขายแลกเปลี่ยนสัตว์น้ำแหล่งสำคัญของกรุงเทพมหานคร 
 สะพานปลาสมุทรปราการ ตั้งอยู่ที่ตำบลท้ายบ้าน อำเภอเมืองสมุทรปราการ จังหวัดสมุทรปราการ ก่อตั้งเมื่อวันที่ 1 กรกฎาคม พ.ศ. 2525ประกาศองค์การสะพานปลา เรื่อง ตั้งสะพานปลาสมุทรปราการ
 สะพานปลาสมุทรสาคร ริมแม่น้ำท่าจีน ถนนวิเชียรโชฎก ตำบลมหาชัย อำเภอเมืองสมุทรสาคร จังหวัดสมุทรสาคร ก่อตั้งเมื่อเดือนเมษายน พ.ศ. 2511ประกาศองค์การสะพานปลา เรื่อง ตั้งสะพานปลาสมุทรสาคร เป็นสะพานที่ใหญ่เป็นลำดับ 2 รองจากสะพานปลากรุงเทพสะพานปลาสุมรสาคร จากเว็บไซต์กรมส่งเสริมวัฒนธรรม 
 สะพานปลานครศรีธรรมราช ตั้งอยู่ที่ตำบลปากพนัง อำเภอปากพนัง จังหวัดนครศรีธรรมราช ก่อตั้งในปี พ.ศ. 2547ประกาศองค์การสะพานปลา เรื่อง ตั้งสะพานปลานครศรีธรรมราช

 ท่าเทียบเรือประมง 
องค์การสะพานปลา มีสำนักงานท่าเทียบเรือประมง ในความดูแลจำนวน 14 แห่ง ได้แก่
 ระนอง
 หัวหิน
 อ่างศิลา
 ตราด
 ปราณบุรี
 สงขลา 1
 สงขลา 2
 นราธิวาส
 ชุมพร
 ชุมพร หลังสวน
 สตูล
 สุราษฎร์ธานี
 ภูเก็ต
 ปัตตานี
# อัลเฟรโด ดิ เอสเตฟาโน
อัลเฟรโด เอสเตฟาโน ดิ เอสเตฟาโน เลาเล (4 กรกฎาคม ค.ศ. 1926 – 7 กรกฎาคม ค.ศ. 2014) เป็นนักฟุตบอลและผู้ฝึก เป็นหนึ่งในผู้เล่นที่ดีที่สุดตลอดกาล ร่วมทีมกับสโมสรฟุตบอลเรอัลมาดริดโดยมากและเป็นเครื่องมือสำคัญในการทำให้ทีมโดยเด่นในถ้วยยุโรป ในคริสต์ทศวรรษ 1950 ช่วงเวลาที่สโมสรได้ถ้วยติดต่อกัน 5 ฤดูกาล ตั้งแต่ปี ค.ศ. 1956 ดิ เอสเตฟาโนเล่นให้กับทีมชาติสเปนโดยมาก แต่เขาก็ลงเล่นให้กับทีมชาติอาร์เจนตินาและโคลอมเบียด้วยเช่นกัน และเขายังชนะรางวัลบาลงดอร์ถึง 2 สมัย ใน ค.ศ. 1957 และ ค.ศ. 1959

เขาถือสถิติในปัจจุบันในฐานะผู้ยิงประตูสูงสุดอันดับ 4 ในลีกสูงสุดของสเปน และถือสถิติผู้ยิงประตูสูงสุดตลอดกาลอันดับ 2 ในลีกของทีมเรอัลมาดริด โดยยิงได้ 216 ประตูในการลงแข่ง 282 นัดในลีก ระหว่าง ค.ศ. 1953 ถึง ค.ศ. 1964
# นีล ฟินน์
นีล มูลเลน ฟินน์  เกิดเมื่อวันที่ 27 พฤษภาคม  ค.ศ. 1958 เป็นนักร้องชาวนิวซีแลนด์อดีตสมาชิกวงสปลิตเอนซ์ และนักร้องนำแห่งวงคราวเดดเฮาส์ เขาได้ได้บันทึกเสียงและประสบความสำเร็จกับอัลบั้มเดี่ยวของเขา และประกอบดนตรีที่หลากหลายต่างๆนานากับวง 7 Worlds Collide
# พรรคเพลิงเทียน
พรรคเพลิงเทียน (คณบกฺสเภฺลิงเทียน) ชื่อเดิม พรรคสมรังสี (คณบกฺส สม รงฺสี) เป็นพรรคที่เน้นตัวบุคคลและเสรีนิยมในกัมพูชา พรรคนี้เคยเป็นสมาชิกของสภาเสรีภาพและประชาธิปไตยแห่งเอเชีย ชื่อเดิมของพรรคตั้งตามสม รังสี หัวหน้าพรรค พรรคนี้ก่อตั้งเมื่อ พ.ศ. 2538 ในชื่อพรรคชาติเขมร (Khmer National Party) และเปลี่ยนมาใช้ชื่อปัจจุบันเมื่อ พ.ศ. 2541 โดยมีนโยบายตรงข้ามกับพรรคประชาชนกัมพูชา และหลังจากพรรคฟุนซินเปกอ่อนแอลง พรรคสมรังสีกลายเป็นพรรคใหญ่เป็นอันดับสองของกัมพูชาตั้งแต่ พ.ศ. 2551

ในการเลือกตั้ง พ.ศ. 2541 พรรคสมรังสีได้ 15 จาก 123 ที่นั่ง ต่อมาใน พ.ศ. 2546 ได้ 24 ที่นั่ง และใน พ.ศ. 2551 ได้ 26 ที่นั่ง ในการเลือกตั้งสมาชิกวุฒิสภาเมื่อ พ.ศ. 2549 ได้ 2 ที่นั่ง ใน พ.ศ. 2552 พรรคสมรังสีได้เป็นพันธมิตรร่วมกับพรรคสิทธิมนุษยชนในชื่อขบวนการประชาธิปไตยเพื่อความเปลี่ยนแปลง ในการเลือกตั้งสมาชิกวุฒิสภา พ.ศ. 2555 พรรคสมรังสีได้ 9 ที่นั่ง

ใน พ.ศ. 2551 ตวต ซารอน สมาชิกของพรรคสมรังสีถูกตำรวจจับและนำตัวไปกักขัง ทำให้กลุ่มสิทธิมนุษยชนนานาชาติกล่าวหาว่าเป็นการข่มขู่สมาชิกพรรคสมรังสี ตวต ซารอนถูกปล่อยตัวเมื่อ 26 พฤศจิกายน พ.ศ. 2553 โดยได้รับพระราชทานอภัยโทษ

พรรคสมรังสีได้ควบรวบกับ‌พรรคสิทธิมนุษย์ เพื่อจัดตั้งเป็น พรรคสงเคราะห์ชาติในปี พ.ศ. 2555 แต่พรรคสมรังสียังมีสมาชิกบางส่วน โดยเฉพาะสมาชิกพฤฒสภาในสังกัดพรรคสมรังสี ที่มีจำนวน 11 คน จากการเลือกตั้งสมาชิกพฤฒสภาในปีเดียวกัน ทำหน้าที่เพื่อรักษาพรรคนี้ไว้ และคาดว่าจะควบรวมกับพรรคสงเคราะห์ชาติอย่างถาวรเพื่อเตรียมเลือกตั้งสมาชิกพฤฒิสภาในครั้งต่อไป แต่กระนั้นพรรคสงเคราะห์ชาติถูกยุบไปก่อนจากคำสั่งศาลสูงสุดกัมพูชา เมื่อปี พ.ศ. 2560

พรรคสมรังสีได้เปลี่ยนชื่อเป็นพรรคเพลิงเทียน เมื่อปี พ.ศ. 2561 เพื่อให้เป็นไปตามกฎหมายพรรคการเมืองของกัมพูชาCandlelight Party amends statute in congress, Khmer Times.
# ถวิล จันทร์ประสงค์
ถวิล จันทร์ประสงค์ (13 กุมภาพันธ์ พ.ศ. 2475 – 18 มีนาคม พ.ศ. 2555) อดีตสมาชิกสภาผู้แทนราษฎรจังหวัดนนทบุรี 6 สมัย และอดีตรัฐมนตรีช่วยการกระทรวงเกษตรและสหกรณ์

 ประวัติ 
ถวิล จันทร์ประสงค์ เกิดเมื่อวันที่ 13 กุมภาพันธ์ พ.ศ. 2475 จบการศึกษาทางด้านเกษตรศาสตร์และนิติศาสตร์จากโรงเรียนฝึกหัดครูสกลนคร  เป็นสมาชิกสภาผู้แทนราษฎร (ส.ส.) 6 สมัย ของจังหวัดนนทบุรี คือ ในปี พ.ศ. 2522, พ.ศ. 2526, พ.ศ. 2531, พ.ศ. 2535/1, พ.ศ. 2535/2 และพ.ศ. 2538 โดยในระยะสุดท้ายนี้ได้ดำรงตำแหน่งรัฐมนตรีช่วยว่าการกระทรวงเกษตรและสหกรณ์ในรัฐบาลชุดที่มีชวน หลีกภัย เป็นนายกรัฐมนตรีพระบรมราชโองการ ประกาศ แต่งตั้งรัฐมนตรี (จำนวน ๔๘ ราย)

นอกจากนี้แล้ว ยังเป็นสมาชิกวุฒิสภา (ส.ว.) ประจำจังหวัดนนทบุรี ระหว่างปี พ.ศ. 2543-พ.ศ. 2549

ชีวิตส่วนตัว ถวิลสมรสกับนางพิมพา จันทร์ประสงค์ มีบุตร-ธิดาทั้งหมด 6 คน ในระยะหลังถวิลได้วางมือทางการเมือง โดยหันไปทำธุรกิจอสังหาริมทรัพย์ที่จังหวัดภูเก็ต และถูกศาลล้มละลายกลางพิพากษาให้พิทักษ์ทรัพย์ในปี พ.ศ. 2553อดีตรัฐมนตรี ถวิล จันทร์ประสงค์  ถูกศาลล้มละลายกลาง สั่งพิทักษ์ทรัพย์เด็ดขาด  โดนเจ้าหนี้ แคปปิตอล อลิอันซ์ ฯ ฟ้อง จากมติชน

ถวิลถึงแก่อนิจกรรมเมื่อวันที่ 18 มีนาคม พ.ศ. 2555 ในเวลา 21.30 น. ที่โรงพยาบาลบำรุงราษฎร์ ด้วยโรคเบาหวานและความดัน สิริอายุ 80 ปีเดลินิวส์ฉบับที่ 22,803: วันจันทร์ที่ 19 มีนาคม พ.ศ. 2555 หน้า 11

 สมาชิกวุฒิสภา 
 การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดนนทบุรี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๑, ๓ ธันวาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง ฉบับพิเศษ หน้า ๔, ๔ ธันวาคม ๒๕๓๕
# ชินโตะกุ-อิน
ชินโตะกุ-อิน (,) เป็นภรรยาน้อยของ โทะกุงะวะ โยะชิมุเนะ โชกุนแห่งเอโดะคนที่ 8 และเป็นมารดาของ โทะกุงะวะ อิเอะชิเงะ โชกุนแห่งเอโดะคนที่ 9 

ชินโตะกุ-อิน เกิดเมื่อปี ค.ศ. 1688 เป็นบุตรสาวของ โอะคุโบะ ทะดะนะโอะ ไดเมียวแห่ง แคว้นโอะดะวะระ หรือ จังหวัดคะนะกะวะ ในปัจจุบันต่อมาบิดาได้ให้ท่านเข้ามาเป็นภรรยาน้อยของ โทะกุงะวะ โยะชิมุเนะ พร้อมกับได้นามใหม่ว่า โอะซะมะ โนะ คะตะ ในปี ค.ศ. 1712 ท่านโอะซะมะได้ให้กำเนิดบุตรชายคนโตของโชกุนโยะชิมุเนะซึ่งต่อมาคือโชกุน อิเอะชิเงะ 

ท่านโอะซะมะหรือท่านชินโตะกุ-อินถึงแก่อสัญกรรมเมื่อปี ค.ศ. 1713 ขณะอายุเพียง 25 ปี
# เอป
เอป หรือ ลิงไม่มีหาง  เป็นไพรเมตที่อยู่ในวงศ์ใหญ่ Hominoidea ซึ่งสามารถแบ่งออกได้เป็นอีก 2 วงศ์

เอป คือ ลิงที่ไม่มีหาง มีแขนที่ยาวกว่าลิงในวงศ์อื่น ๆ มีนิ้วที่ใช้ในการหยิบจับและใช้ประโยชน์คล้ายคลึงกับมนุษย์มากกว่าสัตว์ในอันดับลิงใด ๆ  สามารถเดินตัวตรงได้ สันนิษฐานว่าเอปนั้นวิวัฒนาการมาจากลิงโลกเก่า

เอปในปัจจุบันมีเพียง 4 จำพวกเท่านั้น พบในทวีปแอฟริกา และเอเชียแถบเอเชียใต้และเอเชียตะวันออกเฉียงใต้ คือ ชิมแปนซี กอริลลา อุรังอุตัง และชะนี 

จากการศึกษาสารพันธุกรรมพบว่า กอริลลาและชิมแปนซีมีความใกล้ชิดทางสายวิวัฒนาการกับมนุษย์มากกว่าเอปที่พบในทวีปเอเชีย ซึ่งได้แก่ ชะนีและอุรังอุตัง ซึ่งมีจำนวนโครโมโซม 48 อัน ในขณะที่มนุษย์มี 46 อัน โดยเฉพาะชิมแปนซีนั้น มีหมู่โลหิตแบ่งได้เป็น A, B, O เช่นเดียวกับมนุษย์ และจากหลักฐานทางชีววิทยาระดับโมเลกุลพบว่าดีเอ็นเอของมนุษย์มีความคล้ายกันกับชิมแปนซีถึงร้อยละ 98.4 นอกจากนี้แล้วจากหลักฐานดังกล่าวยังทำให้สันนิษฐานได้ว่าบรรพบุรุษของมนุษย์ วิวัฒนาการแยกจากลิงไม่มีหางเมื่อประมาณ 7.5-4 ล้านปีที่ผ่านมา ซึ่งลิงไม่มีหางจัดได้ว่าเป็นสัตว์ที่มีความเฉลียวฉลาดมากกว่าสัตว์จำพวกใด ๆ ในโลกวิวัฒนาการของมนุษย์ ลิงและลิงไม่มีหาง, สารานุกรมภาพสำหรับเด็ก . พิมพ์ครั้งแรก . กรุงเทพฯ : 2523, หน้า394-398

การจำแนก
วงศ์ย่อยและสกุล
Hylobatidae
Hylobates
Hoolock
Nomascus
Symphalangus

Hominidae
Pongo
Gorilla
Homo
Pan
# ฟุตบอลชิงแชมป์สโมสรโลก 2012
ฟุตบอลชิงแชมป์สโมสรโลก 2012 หรือ ฟีฟ่า คลับ เวิลด์ คัพ 2012 เป็นการแข่งขันครั้งที่ 9 ของรายการนี้ แข่งขันกันระหว่างวันที่ 6-16 ธ.ค. ที่ประเทศญี่ปุ่น 

ทีมที่เข้าร่วมแข่งขัน
ทีมจากเข้าร่วมในฐานะเข้ารอบรองชนะเลิศอัตโนมัติ เชลซียูฟ่าชนะเลิศยูฟ่า แชมเปียนส์ ลีก 2011/12 โครินเธี่ยนส์คอนเมโบลชนะเลิศโคปา ลิเบอร์ตาดอเรส 2012เข้ารอบก่อนรองชนะเลิศอัตโนมัติ อุลซาน ฮุนไดเอเอฟซีชนะเลิศเอเอฟซี แชมเปียนส์ ลีก 2012   มอนเตอร์เรย์คอนคาเคฟชนะเลิศคอนคาเคฟ แชมเปียนส์ ลีก 2011/12 อัลอะฮ์ลีซีเอเอฟชนะเลิศซีเอเอฟ แชมเปียนส์ ลีก 2012รอบคัดเลือก ออกแลนด์ซิตีโอเอฟซีชนะเลิศโอเอฟซี แชมเปียนส์ ลีก 2011/12 ซานเฟรช ฮิโระชิมะเจ้าภาพชนะเลิศเจลีก  2011/12

 ตารางการแข่งขัน

โปรแกรมการแข่งขัน

รอบเพลย์ออฟ

รอบก่อนรองชนะเลิศ

รอบชิงอันดับที่  5

รอบรองชนะเลิศ

รอบชิงอันดับที่ 3

รอบชิงชนะเลิศ

อันดับดาวซัลโว
อันดับผู้ทำประตูสโมสรประตู1 เซซาร์ เดลกาโด มอนเตอร์เรย์ 3 ฮิซาโตะ ซาโตะ ซานเฟรช ฮิโระชิมะ33 เปาโล เกอร์เรโร่ โครินเธี่ยนส์2 เฆซุส มานูเอล โคโรน่า มอนเตอร์เรย์25 โมฮาเหม็ด อาบูทริก้า อัลอะฮ์ลี1 อัล-ซาเยด ฮัมดี อัลอะฮ์ลี1 ควน มาตา เชลซี1 เฟร์นานโด ตอร์เรส เชลซี1 อัลโด เดอ นิกริส มอนเตอร์เรย์1 โทชิฮิโระ อาโอยะมะ ซานเฟรช ฮิโระชิมะ1 ซาโตรุ ยามากิชิ ซานเฟรช ฮิโระชิมะ1 ลี คึน-โฮ อูลซาน ฮุนได1 ลี ยอง อูลซาน ฮุนได 1

 ทำเข้าประตูตัวเอง
 ดาร์วิน ชาเวซ (มอนเตอร์เรย์, ทำประตูในนัดที่พบกับ เชลซี)
 ฮิโรกิ มิซูโมะโตะ (ซานเฟรช ฮิโระชิมะ, ทำประตูในนัดที่พบกับ อูลซาน ฮุนได)

 รางวัล 
โกลเด้น บอลซิลเวอร์ บอลบรอนซ์ บอล คาสสิโอ(โครินเธี่ยนส์) ดาวิด ลุยซ์(เชลซี) เปาโล เกอร์เรโร(โครินเธี่ยนส์)
แฟร์ เพลย์ มอนเตอร์เรย์

 แหล่งข้อมูลอื่น 
 เว็บไซต์อย่างเป็นทางการ